Viziren

Viziren er en af Kejserens tidligere ministre. Han havde ansvaret for de Varme Lande mod syd, men blev trods trofast tjeneste i mange år, afsat af ukendte grunde. Han bor i området omkring Skovpasset, men han er en sky mand og holder sig derfor for sig selv. Han har aldrig været i Skovpassets byer, men har mange agenter som raporterer hvad der sker og han er altid villig til at hyre flere.

Viziren var før i tiden bedste venner med Lensherren, selv om han ikke er adelig. De to brugte megen tid sammen og kendte hinanden i mange år. Rygterne vil dog vide, at Viziren bebrejder Lensherren for sin afskedigelse, hvilket i sidste ende ødelagde deres nære venskab. Viziren nærer et stort had for Lensherren, som dog mener, at det hele kun er en misforståelse. Tabet af deres indbyrdes venskab har præget dem begge rent følelsesmæssigt og de kan derfor agere mere med følelserne end fornuften, uden egentlig at vide hvad konsekvenserne bliver for indbyggerne i Skovpasset, som ofte bliver "brikkerne" i deres "magtens skakspil".

Viziren, hvis fulde navn er Labynetus Vul-Nirari, omtaler sig kun som Viziren, da de fleste ikke kan udtale hans navn rigtig. Han er en praktisk mand, som ser et problem og vil finde en løsning. Han har ingen respekt for Lenherrens "adelige forpligtigelser" og han ser ham som en inkompetent spradebasse.

Oprindeligt bosatte Viziren sig i Skovpasset for at være en konstant torn i øjet på Lensherren og han saboterede alt hvad Lensherren gjorde, gennem falske breve og usande rygter. Han har aldrig ønsket, at skade Lensherren fysisk, men derimod påvirke ham der hvor det gjorde mest ondt, nemlig i forhold til Lensherrens tætte forhold til Skovpassets og dets indbyggere.

Viziren og Lensherrens stridgiheder blussede på et tidspunkt op, men det lykkedes i sidste ende Lensherren, at stoppe Vizirens planer og indflydelse, hvilket gjorde Viziren endnu mere bitter.

Der er dog sket en udvikling. Viziren har igennem tiden kommet tættere på Skovpasset og er begyndt, at forstå Lensherrens fascination af stedet og dets folk og han har måtte indse, at selv han er begyndt, at holde af stedet. Hans mål er derfor ikke mere, at bekæmpe Lensherren, men at beskytte Skovpasset mod Lensherrens "virkelighedsfjerne ageren" i byen. Derfor er Viziren aktivt gået i gang med, at vise Skovpasset, at han også formår at være en god allieret og dermed tydeliggøre, at Lensherren ikke altid ved bedst.

Vizirens seneste handling, har været oprettelsen af Vogterne i Skovpasset. Han mente, at Lensherren var for passiv i forsvaret af området og derfor betaler Viziren nu løn til Vogterne. Ingen ved, hvad Viziren næste projekt vil være, men en ting er sikker; han er kommet for at blive og hans overordnede mål er at få styr på tingene.

Alle kan skrive et brev til Viziren gennem Lad Vides redaktion. Han mangler altid folk, som mener at der skal styr på tingene og at Lensherren går lidt for meget op i sine paladser og fine vine, end indbyggerne og de reelle farer i Skovpasset. Han er en handlingens mand og synes ofte at målet helliger midlet.

*Viziren er en meta-figur i LV. Hans opgave er, at skabe spil for spillerne og være et modspil til Lensherren og dennes følgere. Viziren kan sende og modtage beskeder og belønninger, men gør altid dette gennem andre. Han kan ikke påvirkes fysisk og kan derfor ikke fjernes fra sin magt eller slås ihjel.*